**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/ 918 -1/2024.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2024. február 8-ai rendkívüli nyilvános rendes ülésére**

**Tárgy:** A közterületek használatáról szóló 28/2005. (XII. 15.) önkormányzati rendelet módosítása

**Az előterjesztő:** Papp Gábor polgármester

**Készítette:**  Király Zoltán közterület-felügyelő

**Megtárgyalta:** Pénzügyi, Turisztikai és Városfejlesztési Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A közterület-használó a közterület rendeltetéstől eltérő használata után Hévíz Város Önkormányzat Képviselő-testületének a közterületek használatáról szóló 28/2005. (XII. 15.) önkormányzati rendeletének 1. mellékletében szereplő közterület-használati díjat köteles fizetni.

Hévíz Város Önkormányzat Képviselő-testületének 9/2021. (III.12.) számú rendelete beiktatta a közterületek használatáról szóló 28/2005. (XII. 15.) önkormányzati rendelet 12/B. §. - át

*12/B. § \* 2020. november 4-től a veszélyhelyzet megszűnését követő 30. napig a közterület-használat díjmentes. A közterület-használati engedéllyel rendelkezők vonatkozásában a díjmentesség külön kérelem nélkül hivatalból érvényesítésre kerül. A közterület-használó kérelmére a már befizetett 2020. november 4. utánra eső közterület-használati díj visszafizetésre kerül.*

A Képviselő-testület a 133/2022. (VI. 30.) számú határozatában biztosította a további díjmentességet:

*Hévíz Város Önkormányzat Képviselő-testülete méltányossági alapon a veszélyhelyzetre tekintettel a turizmus és a turizmusban szolgáltatók, vállalkozók, a közterületet díj ellenében használók segítése érdekében hatályában fenntartja a közterületek használatáról szóló 28/2005.(XII. 15.) számú önkormányzati rendelet 12/B. § rendelkezését, hogy a veszélyhelyzet megszűnését követő 30. napig a közterület-használat díjmentes.*

A bejelentett és kiadott közterület-használatok száma 2023.-ban elérte a 67-et. Egyre többen igénylik a közterület-használatát. 2024. évben a mai napig 28 engedélyes használja a közterületet. A főidényben (márciustól-októberig) megnövekszik a közterület-használók száma, várhatóan eléri a 90-et. A vállalkozások árubemutatásának, és vendéglátási tevékenységének egyre növekvő száma jelzi a megnövekedett forgalmat.

2019. évi közterület használati díjbevételek: bruttó 15 689 116 Ft (nettó 12 353 653 Ft) (teljes év)

2020. évi közterület használati díjbevételek: bruttó   9 837 709 Ft (nettó   7 746 235 Ft) (töredék év)

2022. évben az elmaradt közterület-használati díj megközelítőleg 11.968.144.- Ft.

*A közterületek használatáról szóló 28/2005.(XII. 15.) számú önkormányzati rendelet 17§. (5b) bekezdése szerint: A Kölcsey u. 2. szám előtti szakaszon az árubemutatás és a vendéglátás a berendezési sávban történhet.*

A Kölcsey utcában a beruházást követően megszűnt a berendezési sáv, valamint a járda szélesebb lett. Így lehetőség van az üzletek előtti közterület-használatra, amire eddig is igény volt. Az általános rendelkezés szerint árubemutatás az üzlet szélességében egy méteres sávban lehetséges, vendéglátás pedig 1,50 méter gyalogosoknak szükséges sávot megtartva megvalósulhat. Javaslom a módosítást.

*A közterületek használatáról szóló 28/2005.(XII. 15.) számú önkormányzati rendelet 17§. (4c) bekezdése szerint: A Széchenyi utca teljes szakaszán a közterületet árubemutatás és vendéglátó-ipari tevékenység végzésére igénybe venni tilos.*

A Széchenyi utcában a Rákóczi utcától a Kölcsey utcáig van a közterület-használatra igény. A járda szélessége miatt továbbra sem javasolt ott a jelenlegi tiltás megváltoztatása.

A közterület használat engedélyezése az általános forgalmi adóról szóló 2007. évi CXXVII. törvény 7. § (1) bekezdése szerint nem keletkeztet általános forgalmi adó kötelezettséget, ezért a közterület-használati díj nettó összege a bruttó összeggel kell, hogy egyező legyen.

A közterületi használat általános forgalmi adó mentessége jelentősen csökkentette a közterület-használati díjat. Az árak emelkedése miatt a díj mértékének növelése indokolt, legalább 10% -ban.

A következő táblázat tartalmazza a jelenleg hatályos és a 10%-kal módosított és javasolt közterület-használati díjtételeket összefoglaltan.

***A közterület-használati díj mértéke***

|  |  |  |  |  |
| --- | --- | --- | --- | --- |
| **A** | **B** | **C** | **D** | **E** |
| **sor-** | **megnevezés** | **mérték-** | **díj** | **10%**  **emelési javaslat** |
| **szám** | **egység** | **mértéke** |  |
| **I.** | **Közterületi árusítás** |  |  |  |
| 1. | A 210/2009. (IX. 29.) Korm. rendelet 5. mellékletében meghatározott termékek árusítása | Ft/m2/nap | 165 | 182 |
| 2. | Ünnepeket megelőző árusítás | Ft/m2/nap | 385 | 424 |
| 3/a. | Vendéglátás célját szolgáló használat | Ft/m2/hó | 2 100 | 2 310 |
| március 1. és október 31. közötti időszakban |
| 3/b. | Vendéglátás célját szolgáló használat | Ft/m2/hó | 210 | 231 |
| november 1. és február 28. közötti időszakban |
| 4. | Összecsukható ernyőszerkezet | Ft/m2/hó | 60 | 66 |
| 5. | Adventi és újévi rendezvények, vásárok december 1-től január 10-ig | Ft/m2/hó | 70 | 77 |
| **II.** | **Közterületi reklámtevékenység** |  |  |  |
| 1. | Rögzített hirdető-berendezés | Ft/m2/hó | 800 | 880 |
| 2. | Közterület fölé kifüggesztett reklám hirdetmény | Ft/m2/nap | 2 650 | 2 915 |
| 3. | Egyéb reklám, szórólap, marketing tevékenység | Ft/m2/nap | 551 | 606 |
| 4. | Árubemutatás (elfoglalt terület nagysága szerint) | Ft/m2/hó | 4 300 | 4 730 |
| 5. | Transzparenshordozók (szendvicsember) | Ft/fő/nap | 1 600 | 1 760 |
| **III.** | **Közterületi bérkocsi szolgáltatás** |  |  |  |
| 1. | Közterületi taxi kiállási hely | Ft/gk./hó | 2 240 | 2 464 |
| 2. | Közúti közlekedést szolg. járművek tárolása | Ft/jármű/hó | 7 000 | 7 700 |
| 3. | Gumikerekű kisvonat (Dottó) közterület használata | Ft/hó/szerelv. | 55 417 | 60 959 |
| 4. | Személygépkocsi közterületi tárolása | Ft/szgk/hó | 2 000 | 2 200 |
| 5. | Környezetkímélő elektromos gépjárművel végzett személyszállítás (alapdíj) | Ft/jármű/év | 200 000 | 220 000 |
| 6. | Környezetkímélő elektromos gépjárművel végzett személyszállítás (kiegészítő díj) | Ft/járműmegálló/év | 50 000 | 55 000 |
| **IV.** | **Építőanyag és egyéb ideiglenes közterületi tárolása** |  |  |  |
| 1. | Építőanyag, építéssel kapcsolatos dolog (közterület-használati engedély kiadását követő 6 hónapig) | Ft/m2/nap | 20 | 22 |
| 2. | Építőanyag, építéssel kapcsolatos dolog (6. hónapot követően) | Ft/m2/nap | 40 | 44 |
| **V.** | **Egyéb közterület-használati kategóriák** |  |  |  |
| 1. | Mutatványos tevékenység (kizárólag önkorm. rendezvényen) | Ft/m2/nap | 550 | 605 |
| 2. | Filmforgatás a 205/2013. (VI. 14.) Korm. rendelet szabályai szerint |  |  |  |
| 3. | Önkormányzat által szervezett városi fesztiváli rendezvény | Ft/m2/nap | 800 | 880 |
| 4. | Utcazene (alapfokú zenei végzettséghez kötött) | Ft/m2/nap | 550 | 605 |
| 5. | Portrérajzolás | Ft/m2/nap | 1 969 | 2 166 |
| 6. | Nemzetközi, országos, regionális, helyi jelentőségű idegenforgalmi célt szolgáló (kulturális, sport stb.) rendezvények, reklám- és marketing tevékenység | Ft/m2/nap | 80 | 88 |
| *amely összegtől a polgármester eseti megállapodással kedvezményt biztosíthat* |
| 7. | Egyéb: a fentiekben fel nem sorolt kategória nettó 550 Ft és 4300 Ft között +27% | Ft/m2/nap |  |  |

A közterület-használatról szóló szabályozás stabil, kezeli azokat az élethelyzeteket, amelyek a rendelet hatálya alá tartozó közterület-használatok során felmerülnek.

A módosítást követően a hatályos közterület-használati engedélyek is módosításra kerülnek.

**A rendelettervezetet részletes indokolása:**

**1. §.** Az Ör. 12/B §. hatályon kívül helyezése

**2. §.** Az Ör. 1. mellékletének módosítására vonatkozó szabályozás

**3. §** A rendelet-módosítás hatályba lépésére vonatkozó rendelkezések.

A gazdasági kamarákról szóló 1999. évi CXXI. törvény 37. § (4) bekezdése alapján a gazdasági előterjesztésnek a helyi önkormányzat képviselő-testületéhez való benyújtása előtt meg kell kérni a helyi önkormányzat területén működő, érdekelt gazdasági érdek-képviseleti szervezet, valamint a gazdasági kamara véleményét.

A fogyasztóvédelemről szóló 1997. évi CLV. törvény 45. § (1) bekezdés e) pontja alapján az a helyi önkormányzatok előmozdítják és támogatják a fogyasztói érdekek képviseletét ellátó egyesületek arra irányuló tevékenységét, hogy véleményezzék a fogyasztókat érintő jogszabálytervezeteket, jogszabály-módosítást kezdeményezzenek a fogyasztói jogok vagy fogyasztói érdekek érvényesítése vagy védelme érdekében.

A véleményezés csatolva.

Tisztelt Képviselő-testület!

Kérem az előterjesztés megvitatását és elfogadását. A döntés minősített többséget igényel.

**2.**

**Hévíz Város Önkormányzat Képviselő-testületének**

**…/…. (.. . ..) önkormányzati rendelete**

**a közterületek használatáról szóló 28/2005. (XII. 15.) önkormányzati rendelet**

**módosításáról**

Hévíz Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 54. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1**. **§**

A közterületek használatáról szóló 28/2005. (XII. 15.) önkormányzati rendelet 17. § (5b) bekezdésének helyébe a következő rendelkezés lép:

„(5b) A Kölcsey utcában a járdán az üzlet homlokzata előtt

a) árubemutatás az üzlet szélességében egy méteres sávban,

b) vendéglátás az üzlet szélességében 1,50 méter gyalogosoknak szükséges sávot megtartva

engedélyezhető.”

**2. §**

A közterületek használatáról szóló 28/2005. (XII. 15.) önkormányzati rendelet 1. melléklete helyébe az 1. melléklet lép.

**3. §**

A közterületek használatáról szóló 28/2005. (XII. 15.) önkormányzati rendelet 12/B. §-a hatályát veszti.

**4.§**

A rendelet 2024. április 1-jén lép hatályba.

dr. Tüske Róbert Papp Gábor

jegyző polgármester

*1. melléklet a …/ ….(….) önkormányzati rendelethez*

*1. melléklet Hévíz Város Önkormányzat Képviselő-testületének 28/2005. (XII. 15.) önkormányzati rendeletéhez*

A közterület-használati díj mértéke

|  |  |  |  |
| --- | --- | --- | --- |
| **A** | **B** | **C** | D |
| **sor- szám** | **megnevezés** | **mérték- egység** | díj  mértéke |
| **I.** | **Közterületi árusítás** |  |  |
| 1. | A 210/2009. (IX. 29.) Korm. rendelet 5. mellékletében meghatározott termékek árusítása | Ft/m2/nap | 182 |
| 2. | Ünnepeket megelőző árusítás | Ft/m2/nap | 424 |
| 3/a. | Vendéglátás célját szolgáló használat március 1. és október 31. közötti időszakban | Ft/m2/hó | 2 310 |
| 3/b. | Vendéglátás célját szolgáló használat november 1. és február 28. közötti időszakban | Ft/m2/hó | 231 |
| 4. | Összecsukható ernyőszerkezet | Ft/m2/hó | 66 |
| 5. | Adventi és újévi rendezvények, vásárok december 1-től január 10-ig | Ft/m2/hó | 77 |
| **II.** | **Közterületi reklámtevékenység** |  |  |
| 1. | Rögzített hirdető-berendezés | Ft/m2/hó | 880 |
| 2. | Közterület fölé kifüggesztett reklám hirdetmény | Ft/m2/nap | 2 915 |
| 3. | Egyéb reklám, szórólap, marketing tevékenység | Ft/m2/nap | 606 |
| 4. | Árubemutatás (elfoglalt terület nagysága szerint) | Ft/m2/hó | 4 730 |
| 5. | Transzparenshordozók (szendvicsember) | Ft/fő/nap | 1 760 |
| **III.** | **Közterületi bérkocsi szolgáltatás** |  |  |
| 1. | Közterületi taxi kiállási hely | Ft/gk./hó | 2 464 |
| 2. | Közúti közlekedést szolg. járművek tárolása | Ft/jármű/hó | 7 700 |
| 3. | Gumikerekű kisvonat (Dottó) közterület használata | Ft/hó/szerelv. | 60 959 |
| 4. | Személygépkocsi közterületi tárolása | Ft/szgk/hó | 2 200 |
| 5. | Környezetkímélő elektromos gépjárművel végzett személyszállítás (alapdíj) | Ft/jármű/év | 220 000 |
| 6. | Környezetkímélő elektromos gépjárművel végzett személyszállítás (kiegészítő díj) | Ft/járműmegálló/év | 55 000 |
| **IV.** | **Építőanyag és egyéb ideiglenes közterületi tárolása** |  |  |
| 1. | Építőanyag, építéssel kapcsolatos dolog (közterület-használati engedély kiadását követő 6 hónapig) | Ft/m2/nap | 22 |
| 2. | Építőanyag, építéssel kapcsolatos dolog (6. hónapot követően) | Ft/m2/nap | 44 |
| **V.** | **Egyéb közterület-használati kategóriák** |  |  |
| 1. | Mutatványos tevékenység (kizárólag önkorm. rendezvényen) | Ft/m2/nap | 605 |
| 2. | Filmforgatás a 205/2013. (VI. 14.) Korm. rendelet szabályai szerint |  |  |
| 3. | Önkormányzat által szervezett városi fesztiváli rendezvény | Ft/m2/nap | 880 |
| 4. | Utcazene (alapfokú zenei végzettséghez kötött) | Ft/m2/nap | 605 |
| 5. | Portrérajzolás | Ft/m2/nap | 2 166 |
| 6. | Nemzetközi, országos, regionális, helyi jelentőségű idegenforgalmi célt szolgáló (kulturális, sport stb.) rendezvények, reklám- és marketing tevékenység *amely összegtől a polgármester eseti megállapodással kedvezményt biztosíthat* | Ft/m2/nap | 88 |
| 7. | Egyéb: a fentiekben fel nem sorolt kategória nettó 700 Ft és 5000 Ft között | Ft/m2/nap |  |

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: A közterületek használatáról szóló 28/2005. (XII. 15.) önkormányzati rendelet módosítása

**Társadalmi-gazdasági hatása**: közterület-használati újbóli érvényesítése és bevétel növelés

**Költségvetési hatása**: bevételek növekedése

**Környezeti, egészségi hatása**: Nincs

**Adminisztratív terheket befolyásoló hatása**: közterület-használati díjak megállapításának adminisztrációja

**Egyéb hatása**: Nincs

**A rendelet megalkotásának szükségessége**: Az Önkormányzati bevételek növelése

**A rendelet megalkotása elmaradása esetén várható következmények**: továbbra sem lesz közterület-használati bevétel

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Király Zoltán | közterület-felügyelő |  |  |
| Olt István | Városfejlesztési osztályvezető |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |