**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/1064-1/2024.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2024. február 8-i rendkívüli nyilvános ülésére**

**Tárgy:** Hévíz Város Önkormányzat 2024. évi költségvetéséről rendelet-alkotás

**Az előterjesztő:** Papp Gábor polgármester

**Készítette:**  Szintén László közgazdasági osztályvezető

Boros Lajosné számviteli ügyintéző

**Megtárgyalta:** Pénzügyi, Turisztikai és Városfejlesztési Bizottság,

Emberi Erőforrások Bizottság,

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

**A 2024. évi költségvetés általános indokolása**

# Az államháztartásról szóló 2011. évi CXCV. törvény 24. § (3) bekezdés alapján a jegyző által előkészített költségvetési rendelet-tervezetet a polgármester február 15-éig nyújtja be a képviselő-testületnek. 2023. július 13-án a Magyar Közlöny 104. számában megjelent a Magyarország 2024. évi központi költségvetéséről szóló 2023. évi LV. (a továbbiakban: Kvtv.), így a költségvetés meghatározó sarokszámai ismertek, azok beterjeszthetőek. A költségvetési rendelet megalkotásához az állami támogatások Magyar Államkincstár által történő pontos kimutatása is rendelkezésre áll, amely alapján pontosan lehet vele tervezni, és a költségvetést elfogadni.

# A költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

*a)* a helyi önkormányzat költségvetési mérlegét közgazdasági tagolásban, előirányzat felhasználási tervét,

*b)* a többéves kihatással járó döntések számszerűsítését évenkénti bontásban és összesítve,

*c)* a közvetett támogatásokat - így különösen adóelengedéseket, adókedvezményeket - tartalmazó kimutatást, és

*d)* a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban.

Az államháztartásról szóló 2011. évi CXCV. törvény (továbbiakban Áht.) 6. § (1) bekezdése szerint a tervezés a bevételeket és kiadásokat közgazdasági, adminisztratív és a kormányzati funkciók szerinti funkcionális osztályozás szerint kell nyilvántartani és bemutatni. Az Áht. 23. § (2) bekezdése szerint a költségvetési rendeletben be kell mutatni a költségvetési bevételi és kiadási előirányzatokat kötelező feladatok, önként vállalt feladatok, valamint állami (államigazgatási) feladatok szerinti bontásban.

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 10. § (3) bekezdése szerint az önkormányzat – a törvényben meghatározott esetekben - az állammal kötött külön megállapodás alapján elláthat állami feladatokat. Önkormányzatunk ilyen megállapodással nem rendelkezik, így ebben az értelemben állami feladatot nem lát el.

Az Mötv. 13. § (1) bekezdése határozza meg a helyi közügyek, valamint a helyben biztosítható közfeladatok körében ellátandó helyi önkormányzati feladatokat, ún. kötelezően ellátandó feladatokat. A törvény a kötelező feladatellátás mértékét, arányait nem szabályozza, azokra állami támogatást biztosít mutatószámok alapján, valamint kiegészítő támogatások formájában (energiaáremelkedés miatt ún. rezsitámogatás; minimálbér emelés miatti bértámogatás). A kötelező és önként vállalt feladatok ellátását a kapcsolódó állami támogatások nem fedezik, azon felüli forrásról a képviselő-testület dönthet, saját bevételeiből (elsősorban közhatalmi, valamint működési bevételeiből, az egyéb államháztartáson belüli támogatási bevételekből és az államháztartáson kívülről történő pénzeszköz átvételekből) származó összegekkel biztosíthatja.

Hévíz Város Önkormányzat az említett jogszabályban meghatározott feladatokon túl továbbra is felvállal több önként vállalt feladatot is a városi turizmus vonzóbbá tétele, illetve a helyi lakosság érdekében. Többek között például:

* Szociális bennlakásos ellátási forma, melynek ellátása továbbra is két telephelyen történik és fenntartása nem költséghatékony;
* Múzeumi tevékenység;
* HÉVÜZ Hévíz Városüzemeltetési Kft. által üzemeltetett Fontana Filmszínház.
* Hévízi Tourinform Iroda és turisztikai marketing
* Televíziós műsorszolgáltatás
* Sporttámogatás

A költségracionalizálás fontos eleme továbbra is az ingatlan hasznosítás, valamint a több telephelyen ellátott feladatok összevonása (mely részben megvalósult a Deák tér 1. szám alatt, azonban költségvetési hatása 2024. évben várható), és a felszabaduló ingatlan(ok) más célú hasznosítása.

A bevételek és kiadások tervezhetősége a 2020-2021. évi koronavírus-világjárvány, a 2022. évben kezdődő, Ukrajna területén fennálló fegyveres konfliktus, majd az azt követő energiaválság Magyarország gazdaságát érintő következményeinek „orvosolása” után sem tér vissza a pandémia előtti időkben megszokott „hagyományos” útra a körülmények és a jogszabályok változása miatt.

Körülmények között az intézményi átszervezések jelentették a legnagyobb változást, valamint 2023. szeptember 1-től az óvodai nevelési feladatokat Veszprémi Főegyházmegye látja el.

Az adósságot keletkeztető ügyletekkel kapcsolatos jogszabályok több szempontból is változtak, szigorodtak. A Magyarország gazdasági stabilitásáról szóló 2011. évi CXCIV. törvény (továbbiakban: stabilitási törvény) 8. § (2) bekezdése sorolja fel az adósságot keletkeztető ügyleteket, köztük a pénzügyi lízinget is. Az új megfogalmazás szerint minden pénzügyi lízing adósságot keletkeztető ügylet.

A stabilitási törvény 10/B § (5) bekezdése – mely szabályozza, milyen esetekben tagadhatja meg a Kormány az adósságot keletkeztető ügylethez való hozzájárulását – egészült ki a „ha az ügylet, illetve a fejlesztés nem felel meg a gazdaságos, hatékony és eredményes gazdálkodás alapelvének” szövegrésszel, és az (5a) bekezdéssel, mely szerint  „a Kormány az (5) bekezdésben foglalt feltételek teljesülését a hozzájárulásra vonatkozó döntés meghozatalát megelőzően, illetve az ügylet futamideje alatt a kormányzati ellenőrzési szerv útján ellenőrizheti”.

Hévíz Város nívójának fenntartása fontos és szükséges, hiszen enélkül a turizmus hanyatlása bevétel kiesést generálhat, amely tovább gyűrűzve növeli a negatív hatásokat.

Továbbra is kiemelkedő jelentőséggel bírnak az Európai Unió által finanszírozott beruházások, melyek nagy mértékben befolyásolják a költségvetési főösszeget.

A felsorolt gazdasági események, intézkedések tükrében kerültek tervezésre a 2024. évi bevételek és kiadások.

**Bevételek**

**2024. évi bevételi** előirányzatok összege **4 267 816 000 forint.**

***Költségvetési bevételek*** tervezett összege 2 610 800 000 forint, mely a működési és a felhalmozási bevételek tervezett együttes összege.

A **működési pénzforgalmi bevételek** tervezett összege 2 608 655 000 forint.

Az **állami támogatásként** tervezhető összeget (481 432 000 forint) a Kvtv. határozza meg. A Kvtv. 2. számú melléklete tartalmazza a helyi önkormányzatok általános működésének és ágazati feladatainak támogatására megállapított támogatási fajtákat és mértékeket. Jelen költségvetési rendelet-tervezet készítésekor már rendelkezésre áll a 2024. évi állami támogatás forintosított összege.

A Magyar Államkincstárhoz az ebr42 rendszerben leadott előzetesen adatok alapján az önkormányzatunk működésének és ágazati feladatainak elvégzéséhez megállapított állami támogatás 2024. évi eredeti előirányzatként kimutatható összege 481 432 205 forint, mellyel szemben 177 806 938 forint szolidaritási hozzájárulás fizetendő (teljesítése nettó finanszírozás keretében történik). A szolidaritási hozzájárulás Hévíz Város Önkormányzat költségvetési rendeletében 2021. év óta jelenik meg elemként. Alapja az iparűzési adóerő-képességet meghatározó adóalap.

Az eredeti támogatási előirányzaton belüli részletezéseket a 4. melléklet tartalmazza. Az ún. rezsitámogatás összege beépült az üzemeltetési támogatások összegébe, viszont külön jelenik meg a minimálbér és a garantált bérminimum emelkedése miatti ellentételezés (Költségvetési törvény 20-§ (4) bekezdés) 38 921 705 forint összegben.

A **működési bevételek** változásaiközött meghatározó a térítési díjak emelése.

**Egyéb működési célú támogatások** bevételei államháztartáson belülről (6. melléklet): 2024. évi tervezett összege 13 260 000 forint.

*- Az Önkormányzat* a 2023. évi "Válaszd a hazait!" pályázat 2024. évben történő elszámolása után kapja meg az elnyert 8 000 000 forint támogatást.

*- Teréz Anya Szociális Integrált Intézménynél* az Áht-n belülről átvett támogatás tervezhető összege 2 760 000 forint. Az előirányzat tartalmazza a Társadalom Biztosítási Alaptól várható támogatás összegét, a jelzőrendszeres házi segítségnyújtás és a közfoglalkoztatottak után járó támogatás tervezett összegét.

- *GAMESZ* által közfoglalkoztatottak után járó támogatás tervezett összege 2 500 000 forint.

Államháztartáson kívülről átvett pénzeszköz előirányzatát a *Gróf I. Festetics György Művelődési Központ* által üzemeltetett Árpádházi templom adománydobozába látogatók által juttatott – az elmúlt évek teljesülése alapján tervezett - összeg teszi ki.

**Közhatalmi bevétel** (5. melléklet) tervezett összege az Önkormányzat költségvetésében jelenik meg, mely 1 498 000 000 forint. Az adómértékek a Hévíz Város Önkormányzat képviselő-testületének 33/2023 (XI.30.) rendeletével módosított helyi adókról szóló 4/2010 (II.10.) rendeletben meghatározottak szerint kerültek figyelembe vételre. Az idegenforgalmi adó 2024. évi előirányzatának alapja a 2023. évben Hévízen eltöltött vendégéjszakák száma.

A 2024. évre vonatkozó, 2023. június 30-i adatok alapján az adóerőképesség 84 544 forint/fő.

A **felhalmozási pénzforgalmi bevételek** tervezett összege 2 145 000 forint. (7. melléklet), melyet a munkáltatói lakásépítési kölcsön 2024. évben várható megtérülése tesz ki.

A beruházásokkal kapcsolatos pályázati összegek 2024. év előtt kiutalásra kerültek, így azok a pénzmaradvány részét képezik.

***Finanszírozási bevételeket*** az előző évi költségvetési maradvány összege 1 639 315 000 forint értékben (melyből az önkormányzat részére kiutalt, de még fel nem használt pályázati támogatások: 1 018 523 000 forint), valamint az államháztartáson belüli megelőzések pedig 17 701 000 forint értékben teszi ki.

**Kiadások**

**2024. évre tervezett kiadási** előirányzatok összege – azonosan a bevételi előirányzattal – **4 267 816 000 forint.**

***Költségvetési kiadások*** előirányzott összege 4 100 391 000 forint.

**Működési pénzforgalmi kiadások** tervezett összege 3 222 263 000 forint.

Az Önkormányzat esetében a működési kiadások feladatokra lebontott előirányzatai a 13. mellékletben láthatóak. Intézmények esetében kiemelt előirányzatokat kormányzati funkciók szerinti bontásban a 15. melléklet, illetve az ahhoz kapcsolódó, összefoglaló intézményi pénzügyi mérlegek (16-19. mellékletek) tartalmazzák a tervezett kiadások mértékét.

**Személyi juttatások** tervezett előirányzata 1 070 421 000 forint.

A 508/2023 (XI.20.) Korm. rendelet alapján 2023. decembertől a kötelező legkisebb minimálbér 266 800 forint/hó-ra, és a garantált bérminimum pedig 326 000 forint/hó-ra nőtt, melyek 15 és 10 %-os béremelkedést jelentenek jogszabályi alapon a legalacsonyabb keresetűek számára. A minimálbér emelésen túl más olyan béremelést központilag nem szabályoztak, mely az önkormányzat és intézményeit érintené, így munkáltatói és fenntartói hatáskörben egységesen 15 % béremelés került tervezésre.

A Kormány a munkába járás címen adható költségtérítés szabályait 2023. évben a veszélyhelyzetre tekintettel külön rendeletben határozta meg, majd a „30 Ft/km” beépítésre került a személyi jövedelemadóról szóló 1995. évi CXVII. törvény (továbbiakban SZJA tv.) 25. § (2) bekezdésébe. Minden érintett dolgozó munkába járásához rendelkezésre áll a szükséges forrás.

A közszolgálati tisztviselőkről szóló 2011. évi CXCIX. törvény (továbbiakban: Kttv.) 143. § (1) bekezdése előírja, hogy az illetmény kifizetése a köztisztviselő által választott fizetési számlára történő átutalással, fizetési számla hiányában pénzforgalmi számláról történő készpénzkifizetés kézbesítése útján történik, melyhez a (2) bekezdés alapján a köztisztviselő részére legfeljebb havonta a központi költségvetésről szóló Kvtv.-ben meghatározott mértékű bankszámla-hozzájárulás adható.

A vonatkozó Kvtv. 65. § (5) bekezdése alapján az egy foglalkoztatottnak havonta adható bankszámla-hozzájárulás mértéke a 2024. évben is változatlanul legfeljebb 1000 forint. A leírtak alapján évente bruttó 12 000 Ft/fő hozzájárulást jelenthet a dolgozók bankköltségéhez, melynek számfejtése, kifizetése évente utólag egyösszegben is történhet. Javasolt a polgármesteri hivatalban az egységes foglalkoztatás politika miatt a köztisztviselőkön kívüli 2 fő munkavállaó részére is biztosítani.

A személyi kiadások között tervezésre kerültek valamennyi intézmény esetében a 2024. évi soros előrelépések, a dolgozókat megillető jubileumi jutalmak, valamint a felmentési illetmények.

2024. évben is a 2023. évhez hasonlóan az intézmények a személyi juttatások kiemelt kiadási előirányzaton képzett maradványa a költségvetési rendeletben foglaltak szerint jutalomként kifizethető. A Kttv. lehetőséget biztosít a hivatali szervezet vezetője részére rendkívüli, célhoz köthető feladatok megállapítására a köztisztviselő részére, amelynek teljesítése a munkakör ellátásából adódó általános munkaterhet jelentősen meghaladja (a továbbiakban: célfeladat). A célfeladat eredményes végrehajtásáért - a köztisztviselő illetményén felül - céljuttatás határozható meg a megállapított személyi juttatások előirányzatán belül. Az elmúlt évek gazdaságot érintő eseményei miatt szükségessé vált célfeladatok meghatározása az önkormányzati feladatok végrehajtása érdekében, melyre ez évben is 3 000 000 forint került betervezésre. A Kttv. alapján a köztisztviselői cafetéria kötelező juttatás. A Kvtv. 62. § (4) bekezdése alapján az előirányzott cafetéria keret nettó 400 000 (bruttó 512 000) forint/fő/év, melyet szintén javasolt a polgármesteri hivatalban az egységes foglalkoztatás politika miatt a köztisztviselőkön kívüli 2 fő munkavállaó részére is biztosítani. Az intézményeknél a nem Kttv. alapján foglalkoztatottak részére is adható cafetéria juttatás, melynek 2024. évben betervezett összege nettó 200 000 (bruttó 256 000) forint/fő/év.

**Munkaadót terhelő járulékok és szociális hozzájárulás** tervezett összege 130 140 000 forint, melyet elsősorban a szociális hozzájárulási adóról szóló 2018. évi LII. törvény szerint 13 %-os SZOCHO képez.

**Dologi kiadások** tervezett előirányzata 1 609 197 000 forint. A sort az önkormányzat és intézményei általános működési feladatain túl beruházások, uniós támogatások dologi kiadási tételei növelik. Az előirányzat kialakításánál ez évben is a takarékos gazdálkodás szempontját tartották szem előtt az intézmények.

Ezen a soron jelenik meg Keszthely és Alsópáhok részére az 1991. évben kötött szerződés alapján évente fizetendő összeg.

**Működési célú támogatások** 2024. évben az államháztartáson belülre átadott támogatás előirányzat 18 009 000 forint, az államháztartáson kívülre átadott támogatás előirányzata   
175 380 000 forint. Az előirányzat támogatott szervezetenkénti bontását az 8. melléklet tartalmazza.

A támogatások között kiemelkedő a Hévízi Turisztikai Nonprofit Kft 80 000 000 forint, valamint a Hévíz Sportkör 60 000 000 forint, TAO pályázat működési célú önrészére biztosított 27 180 000 forint támogatási összege.

**A tartalék** tervezett összege 108 883 000 forint, melyből a működési céltartalék előirányzata 5 000 000 forint, az általános tartalék pedig 20 000 000 forint. A felhalmozási tartalék 83 883 000 forint. (10. melléklet)

**Felhalmozási pénzforgalmi kiadások**összege 878 128 000 forint.

Beruházások eddig tervezett összege 787 479 000 forint, Felújítások tervezett összege pedig 5 715 000 forint. Ezek az összegek növekedhetnek az év közben elnyert EU-s és kormányzati pályázatok hatására.

A beruházások között betervezésre kerültek az önkormányzat és intézményei zavartalan működése érdekében informatikai eszközök, gépek, berendezések beszerzése, valamint több szempontból is kiemelkedő jelentőségű beruházások, melyek az előző években kezdődtek meg a pályázatok benyújtásával, közbeszerzések lefolytatásával, szerződések megkötésével, illetve kivitelezések megkezdésével.

A felhalmozási kiadások részletes - intézményenkénti és felhalmozási célonkénti - tervezését az 9. melléklet tartalmazza.

**Finanszírozási célú kiadás:**

A Magyar Államkincstár nettó finanszírozás keretében 2023. évben kiutalt a 2024. évi állami támogatás előlegét. A 2024. évi költségvetésben a megelőlegezést vissza kell vezetni.

A hosszú lejáratú fejlesztési hitel részleteit a 22. melléklet tartalmazza. A hitelállomány fennmaradó összege 598 895 000 forint, az utána fizetendő éves kamat 51 490 000 forint.

**Létszám**

Az Önkormányzat és intézményei létszámkerete 2024. január 1. napjával 149 főre csökkent a megtett intézkedések hatására.

A létszámok nagyságát és összetételét az 21. melléklet részletesen tartalmazza, melynek részeként megjelenik az állandó munkavállalók mellett - a júniustól augusztusig terjedő időszakra – a *polgármesteri hivatalban* 2 fő adóellenőr alkalmazásának lehetősége.

Az *önkormányzat* esetében a 2024. október 1 utáni időszakra főállású alpolgármester részére biztosított az álláshely.

A *Gróf I. Festetics György Művelődési Központ* feladatainak ellátásához, szabadságok kiadásához szükséges az 1 fő 4 órás munkaviszonyt 8 órás munkaviszonnyá változtatni.

A *Teréz Anya Szociális Integrált Intézménynél* szakmailag célszerűbbnek tűnik a megbízási szerződéssel foglalkoztatott gyógytornász helyett 1 fő 4 órás, közalkalmazotti jogviszonyban alkalmazása, valamint szükséges 1 főt főállásban foglalkoztatni takarító/kisegítő munkakörben a Deák téri épületbe való költözés és a szabadságolások miatt.

**Közvetett támogatások**

Az Áht. 24. § (4) bekezdés c) pontja írja elő a költségvetés előkészítésekor a képviselő-testület részére tájékoztatásként a közvetetett támogatásokat tartalmazó kimutatást. A közvetett támogatások 2024. évre tervezett összege 246 941 000 forint, mely összeget az adóelengedéseken és az adókedvezményeken túl a Teréz Anya Integrált Szociális Intézmény méltányossági okból biztosított támogatásai teszik ki.

A közvetett támogatások nyújtásának jogcímenként részletezett összegét a 24. számú melléklet tartalmazza.

**Rendelet részletes indokolás**

1. **§**

A költségvetés szerkezetét határozza meg és személyi hatályát állapítja meg.

1. **§**

Az Áht. előírásainak megfelelően meghatározza a költségvetés címrendjét.

**3 - 5. §**

Rögzíti az Önkormányzat bevételi és kiadási fő összegeit, kiemelt előirányzatait a megfelelő hivatkozási helyek, mellékletek megjelölésével.

**6 - 9. §**

Az önkormányzat költségvetési szerveinek bevételi és kiadási főösszegét rögzíti.

**10. §**

A költségvetési szervek 2024. január 1-ei létszámkeretét állapítja meg.

**11. §**

A rendelet szabályozza a költségvetési szerveknél foglalkoztatottak cafetéria összegét.

**12 §**

A rendelet szabályozza a költségvetési szerveknél foglalkoztatottak saját gépjárművel történő munkába járásának költségtérítését.

**13. §**

A több éves kihatással járó kötelezettségeket állapítja meg.

**14. §**

A költségvetési maradvány feletti jogokat és a felhasználás módját szabályozza.

**15. §**

Rögzíti a költségvetés végrehajtásának szabályait.

**16 – 19. §**

Meghatározza a költségvetési szervek gazdálkodására vonatkozó szabályokat.

**20. §**

Megállapítja a Polgármester hatáskörét.

**21. §**

Rögzíti, hogy tárgy évben mely banknál vezetett számlákon bonyolódhat  
 pénzforgalom.

**22. §**

Rögzíti a készpénzben történő pénzforgalom szabályozását.

**23 – 24. §**

A követelések, kintlévőségek nyomon követéséről és arról való lemondás  
 lehetőségeit taglalja.

**25 – 26. §**

Az egyes eljárások sajátos szabályait állapítja meg.

**27-28. §**

Vegyes rendelkezéseket állapít meg.

Tisztelt Képviselő-testület!

Az előterjesztésben részletesen bemutatott számok és adatok pontosan alátámasztják az állami támogatáspolitika változását, valamint az elmúlt évek gazdaságát hátrányosan érintő különböző hatások enyhítését, kezelését. Az előterjesztés és a 2024. évi költségvetés tervezett összeállítása során alapos mérlegelés az igények pontos felülvizsgálata és a jövőre vonatkozó megoldás szándéka alakította ki az előirányzatokat.

Továbbra is kiemelt cél, hogy az önkormányzati feladatellátása és a folyamatban lévő pályázati fejlesztések megvalósítása az ellátási színvonal csökkentése nélkül finanszírozható legyen. Ahhoz, hogy a város által elhatározott fejlesztéspolitika reális cél maradjon, az elkövetkező években továbbra is vizsgálni kell az önkormányzat által kötelezően ellátandó feladatok ellátási színvonalát és felül kell vizsgálni az önkormányzat által önként vállalt feladatok közép és hosszú távú fenntarthatóságát.

A térítési díjak és a helyi adó mértékek folyamatos felülvizsgálatot igényelnek, illetve át kell tekinteni a kedvezmények, mentességek megfogalmazását és mértékét, az egyes adómértékek helyi adó törvényben foglalt korlátait figyelembe véve. Át kell gondolni az önkormányzati vagyonban rejlő tartalékok feltárását nem kimondottan a fejlesztéspolitika forrásainak biztosítása érdekében. Javasolt számba venni azokat az ingatlanokat, amelyek értékesítése szóba kerülhet.

A beterjesztett 2024. évi költségvetés a működés feltételeit megteremti. A jövő érdekében mindenképpen indokolt a következő évek stabil költségvetésének megalapozásához a fentiekben vázolt, megkezdett intézkedések folytatása, véghez vitele.

Kérem a tisztelt Képviselő-testületet, hogy a – költségvetési rendelet-tervezet megismerése és megvitatása után – jelen előterjesztéssel benyújtott költségvetési rendeletet szíveskedjen elfogadni.

A költségvetési rendelet minősített többségi szavazattal fogadható el.

**Adósságot keletkeztető ügyletek**

Az államháztartásról szóló 2011. évi CXCV. törvény 29/A §-a szabályozza, hogy az önkormányzat a költségvetési rendelet elfogadásáig, határozatban állapítja meg a saját bevételeinek és az adósságot keletkeztető ügyleteiből eredő fizetési kötelezettséget a költségvetési évet követő három évre várható összegét.

Magyarország gazdasági stabilitásáról szóló 2011. évi CXCIV. törvény 45. § (1) bekezdése a) pontja felhatalmazása alapján kiadott jogszabályban leírtak szerint meghatározza a saját bevételeinek, valamint az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét. Az Önkormányzatnak ez évet és következő három évet terhelően nincs váltó, lízing, halasztott fizetési és kezességvállalásból eredő fizetési kötelezettsége. A határozati javaslat a jogszabály által előírt időszakra a saját bevételeket, valamint a hitelből eredő fizetési kötelezettséget tartalmazza.

**2.**

**Határozati javaslat**

1. Hévíz Város Önkormányzat Képviselő-testülete Hévíz Város Önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2024. évi költségvetési évet követő három évre várható összegét az alábbiak szerint állapítja meg:

|  |  |  |  |  |  |
| --- | --- | --- | --- | --- | --- |
| Megnevezés | Sorszám | Tárgy év  2024. | Saját bevétel és adósságot keletkeztető ügyletből eredő fizetési kötelezettség a tárgyévet követő | | |
| 1. évben | 2. évben | 3. évben |
| 1 | 2 | 3 | 4 | 5 | 6 |
| Helyi adók | 1 | 1 460 000 000 | 1 460 000 000 | 1 460 000 000 | 1 460 000 000 |
| Tulajdonosi bevételek | 2 | 0 | 0 | 0 | 0 |
| Díjak, pótlékok, bírságok, települési adók | 3 | 12 000 000 | 4 500 000 | 4 500 000 | 4 500 000 |
| Immateriális javak, ingatlanok és egyéb tárgyi eszközök értékesítése | 4 |  |  |  |  |
| Részesedések értékesítése és részesedések megszűnéséhez kapcsolódó bevételek | 5 | 0 | 0 | 0 | 0 |
| Privatizációból származó bevételek | 6 |  |  |  |  |
| Garancia- és kezességvállalásból származó megtérülések | 7 |  |  |  |  |
| **Saját bevételek (01+... +07)** | 8 | **1 472 000 000** | **1 464 500 000** | **1 464 500 000** | **1 464 500 000** |
| **Saját bevételek (08. sor) 50%-a** | 9 | **736 000 000** | **732 250 000** | **732 250 000** | **732 250 000** |
| **Előző év(ek)ben keletkezett fizetési kötelezettség (11+...+17)** | 10 | **201 214 000** | **201 214 000** | **201 214 000** | **201 214 000** |
| Hitelből eredő fizetési kötelezettség | 11 | **201 214 000** | **201 214 000** | **201 214 000** | **201 214 000** |
| Kölcsönből eredő fizetési kötelezettség | 12 |  |  |  |  |
| Hitelviszonyt megtestesítő értékpapírból eredő fizetési kötelezettség | 13 |  |  |  |  |
| Adott váltóból eredő fizetési kötelezettség | 14 |  |  |  |  |
| Pénzügyi lízingből eredő fizetési kötelezettség | 15 |  |  |  |  |
| Halasztott fizetés, részletfizetési kötelezettsége | 16 |  |  |  |  |
| Szerződésben kikötött visszavásárlási kötelezettség | 17 |  |  |  |  |
| Kezesség- és garanciavállalásból eredő fizetési kötelezettség | 18 |  |  |  |  |
| **Tárgyévben keletkezett illetve keletkező, tárgyévet terhelő fizetési kötelezettség (19+...+25)** | 19 |  |  |  |  |
| Hitelből eredő fizetési kötelezettség | 20 |  |  |  |  |
| Kölcsönből eredő fizetési kötelezettség | 21 |  |  |  |  |
| Hitelviszonyt megtestesítő értékpapírból eredő fizetési kötelezettség | 22 |  |  |  |  |
| Adott váltóból eredő fizetési kötelezettség | 23 |  |  |  |  |
| Pénzügyi lízingből eredő fizetési kötelezettség | 24 |  |  |  |  |
| Halasztott fizetés, részletfizetési kötelezettsége | 25 |  |  |  |  |
| Szerződésben kikötött visszavásárlási kötelezettség | 26 |  |  |  |  |
| Kezesség- és garanciavállalásból eredő fizetési kötelezettség | 27 |  |  |  |  |
| **Fizetési kötelezettség összesen (10+19)** | 28 | **201 214 000** | **201 214 000** | **201 214 000** | **201 214 000** |
| **Fizetési kötelezettséggel csökkentett saját bevétel (9-28)** | 29 | **534 786 000** | **531 036 000** | **531 036 000** | **531 036 000** |

1. Az adósságot keletkeztető ügyletekben történő változás esetén újabb kimutatást szükséges készíteni tájékoztatás céljából.

Felelős: Papp Gábor polgármester

Határidő: éves beszámolók

**3.**

**Előzetes hatásvizsgálat:**

A jogalkotásról szóló 2010. évi CXXX. Kvtv. 16. §-a alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat2024. évi költségvetésről.

Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell. Az előterjesztés szövegében minden esetben be kell mutatni különösen a rendelet társadalmi, gazdasági, költségvetési, környezeti, egészségi, adminisztratív terheket befolyásoló és egyéb hatásait, a rendelet megalkotásának szükségességét, a rendeletalkotás elmaradása esetén annak várható következményeit, valamint a rendelet alkalmazásához szükséges személyi, szervezeti, tárgyi és pénzügyi feltételeket.

**Költségvetési hatása:** A 2024. évi költségvetési rendelet megalkotásához kapcsolódó előzetes hatásvizsgálat során megállapítható, hogy az önkormányzatnak törvényben foglalt kötelezettsége az adott évre költségvetést alkotni az államháztartásról szóló 2011. évi CXCV. törvény 23 -24. §-ban kapott felhatalmazás alapján.

**Rendelet megalkotásának szükségessége**: A rendelet megalkotásának elmaradása esetén a költségvetésben meghatározott feladatok végrehajtása nem lehetséges. Amennyiben a költségvetési rendeletet a jogszabályban foglalt határidőig fogadja el a képviselő testület, úgy az államháztartásról szóló 2011. évi CXCV. törvény 108. §-a alapján az elemi költségvetésről az államháztartás információs rendszere keretében történő adatszolgáltatást sem tudja teljesíteni. Ha a helyi önkormányzat ezt az adatszolgáltatási kötelezettségét határidőig nem teljesíti, a helyi önkormányzatokért felelős miniszter a határidő utolsó napját követő hónaptól az információ szolgáltatásáig a nettó finanszírozás alapján a helyi önkormányzatot megillető összeg folyósítását felfüggeszti.

**A jogszabály alkalmazásához szükséges személyi, szervezeti, tárgyi és pénzügyi feltételek** a költségvetési rendelet esetében több szempontból is nehezen értelmezhetők. A költségvetés meghatározza a költségvetési szervek létszámkeretét, így a személyi erőforrások tekintetében konkrét rendelkezéseket tartalmaz, bizonyos befolyással bír a szervezeti struktúrára, az utóbbiról azonban nem a költségvetési rendelet keretei között dönt az önkormányzat. A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendelet társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében. A rendelkezésre álló előirányzatok befolyásolják a kötelezően ellátandó feladatok minőségét, az önként vállalt feladatok mennyiségét és azok színvonalát. A költségvetés az egyes ágazatok szakmai programjai, részkoncepciói alapján készül, mely elsősorban a kötelező feladatellátásból adódó feladatokat tartalmazza. Az adminisztratív terhek nem változnak.

**Egyeztetési kötelezettség:** Valamennyi költségvetési szerv vezetővel egyeztetésre kerültek az intézmények költségvetései, melyről jegyzőkönyv készült.

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Boros Lajosné | Az előterjesztés  készítője |  |  |
| Szintén László | Közgazdasági osztályvezető / pénzügyi ellenőrzés |  |  |
| dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Gönye József | GAMESZ igazgató |  |  |
| Hermann Katalin | FGYMK igazgató |  |  |
| Varga András | TASZII intézményvezető |  |  |