**Előterjesztés**

**Hévíz Város Önkormányzat Képviselő-testületének**

**2024. február 8-i rendkívüli nyilvános ülésére**

**Tárgy:** A Hévízi Turisztikai Nonprofit Kft. 2024. évi üzleti terve

**Az előterjesztő:** Papp Gábor polgármester

**Készítette:** Pálffy Tamás ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat a Hévízi Turisztikai Nonprofit Kft.-ben 47 %-ban tulajdonos. A gazdasági társaság várhatóan 2024. márciusban tartja taggyűlését, ahol Hévízi Turisztikai Nonprofit Kft. 2024. évi üzleti tervének elfogadása tárgyalásra kerül.

Hévíz Város Önkormányzatot Polgármester Úr képviseli a taggyűlésen, ehhez szükséges a Képviselő-testület véleményét kialakítani.

A Hévízi Turisztikai Nonprofit Kft 2024. évi üzleti tervében részletesen felvázolja a lehetséges turisztikai marketing irányokat és a rendezvények programtervét, illetve a Tourinform iroda működését. A Kft a pénzügyi tervét „A-B-C” változatokban terjeszti elő, igazodva a legnagyobb támogató Hévíz Város Önkormányzat képviselőtestületének döntéséhez, ez az üzleti terv 27. oldalán olvasható. 2023. évhez képest nőnek a kiadási költségek mindhárom verziónál. Az előző évben 114.000 ezer forintról 129.000 ezer Ft (A változat), 153.000 ezer Ft (B változat) és 214.000 ezer Ft (C változat).

A társaság bevételként tervezett összege ennek megfelelően 129.000 ezer (A változat), 153.000 ezer Ft (B változat) és 214.000 ezer Ft (C változat) ezer forint, melyből a legnagyobb összeget Hévíz Város Önkormányzat 80.000 ezer Ft (A változat), 103.000 ezer Ft (B változat) illetve 148.000 ezer Ft támogatása képvisel.

Az üzleti terv részletesen tájékoztatást ad az ellátandó feladatokról, azok kiadásairól, egyéb bevételi lehetőségekről.

Az előterjesztés 1. számú mellékletét képező üzleti terv „B” változatának elfogadását javasoljuk. a Képviselő-testületnek, jelezve azt, hogy ezen változatban a költségvetési rendelet tervezet tartaléka 23.000 ezer Ft-tal csökken, 108.883 ezer Ft-ról 85.883ezer Ft-ra

A döntéshez egyszerű szótöbbség szükséges.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete mandátumot biztosít a polgármester részére a Hévízi Turisztikai Nonprofit Korlátolt Felelősségű Társaság (8380 Hévíz, Rákóczi u. 2. adószáma: 23141823220 cégjegyzékszáma: 20 09 071334) 2024. évi taggyűlésére, amelynek alapján szavazzon igennel arra, hogy a taggyűlés a 2024. évi üzleti terv napirendet tárgyalja és napirendek szavazása során következő szavazatokat adja le:

*a)* Hévíz Város Önkormányzat tag igennel szavaz a Hévízi Turisztikai Nonprofit Kft. 2024. évi üzleti tervének elfogadására, amelyben a pénzügyi terv „B” változatát fogadja el. Ez alapján a bevételek és kiadások főösszegét 153.000 ezer Ft-ban állapítja meg, amelyből Hévíz Város Önkormányzat hozzájárulása 103.000 ezer Ft.

2. A Képviselő-testület jóváhagyja, hogy a polgármester akadályoztatása esetén a taggyűlésen az alpolgármester járjon el az önkormányzat nevében.

3. A Képviselőtestület felkéri a jegyzőt, hogy a költségvetési rendelet-tervezetének 10. melléklet működési tartalék 4. és 8. sorait 23.000 ezer Ft-tal csökkentse.

Felelős: Papp Gábor polgármester 1-2 pont és dr. Tüske Róbert jegyző 3. pont

Határidő: 2024. február 29.

**III.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | ügyvezető igazgató |  |  |