Iktatószám: HIV/848-1/2024

**ELŐTERJESZTÉS**

**Hévíz Város Önkormányzat Képviselő-testülete**

**2024. február 8-ai rendkívüli ülésére**

**Tárgy:** Hévíz város Okos parkolás 1. ütem 6. számú szerződés módosítása

**Az előterjesztő:** Papp Gábor polgármester

**Készítette:** Nagymihály Csaba ügyintéző

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** közbeszerzési jogi szempontból dr. Németh Ferenc ügyvéd, külsős közbeszerzési szakértő, SZMSZ szerint dr. Tüske Róbert jegyző

Papp Gábor

polgármester

**I.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzatának Képviselő-testülete 81/2021. (IV. 30.) határozata alapján EKR000170822021 és TED 2021/S 053-133540 számon, Európai Uniós nyílt közbeszerzési eljárás lefolytatását követően 2021. június 10. napján Szolgáltatási szerződést kötött Okos parkolás megvalósítása Hévízen I. ütem tárgyban EURO ONE Számítástechnikai Zrt. (székhely: 1145 Budapest, Újvilág utca 50-52.) és EPS-GLOBAL Zártkörűen Működő Részvénytársaság (székhely: 1089 Budapest. Elnök utca 1.) közös ajánlattevőkkel (továbbiakban: Szolgáltató)

Szerződő felek a Szerződés 3. pont (1) bekezdését a 2021. július 1. napján kelt 1. számú szerződés módosítással, a 2021. november 19. napján kelt 3. számú szerződés módosítással, a 2022. szeptember 27. napján kelt 4. számú szerződés módosítással és a 2023. január 31-én kelt 5. számú szerződés módosítással módosították a vállalkozói díj tekintetében.

Továbbá a szerződés 4. pont (1) bekezdését a 2021. november 10. napján kelt 2. sz. szerződésmódosítással módosították a beruházás teljesítési határideje tekintetében.

Szolgáltató 2023. december 13 -ai keltezéssel infláció érvényesítési kérelmet nyújtott be, mely az előterjesztés 1. számú melléklete.

A kérelem köszbeszerzési jogi szempontból felülvizsgálatra került és az alábbi szakértői állásfoglalás született:

*a., Inflációra hivatkozással a szolgáltatási díj 20%-kal történő emelése szerződésmódosítás keretében jogszerűen megvalósítható. E módosításra már nem a korábbi szerződésmódosítások során hivatkozott jogalap az irányadó, hanem egy másik jogalap (előre nem láthatóság), de a hivatkozott infláció olyan jelentős gazdasági hatással bíró, elháríthatatlan és a szerződéskötéskor előre nem látható körülmény, mely a Vállalkozó rendes üzleti kockázatán kívül áll.*

*b., A szerződésbe automatikus inflációkövető mechanizmus beépítése nem lehetséges, erre vonatkozóan szerződésmódosítási jogalap nem áll rendelkezésre.*

*c., A teljesítési biztosíték felszabadítása és ezzel együtt a számlafizetési határidő megváltoztatása nem lehetséges, erre nincs szerződésmódosítási jogalap.*

Fentiek értelmében az előterjesztés 2. számú melléklete tartalmazza a „SZOLGÁLTATÁSI SZERZŐDÉS 6. sz. módosítása, OKOS PARKOLÁS I. ÜTEM MEGVALÓSÍTÁSA HÉVÍZEN” szerződés tervezetet.

Hévíz Város Önkormányzat parkolási tevékenységének 2023. évi összes kiadása: 118.004 ezer Ft 2023. évi összes bevétel: 159.475 ezer Ft Különbözet (többlet bevétel): 41.471 ezer Ft

A kért 20%-os emelés ennek a 2024. évben is várható többlet bevétel terhére biztosítható, ez várhatóan- mivel a HÉVÜZ kiadásai az üzleti terv alapján nem nőnek bruttó 12.192 ezer Ft-tal fogja csökkenteni a 2024 évi várható többlet bevételt, amely így várhatóan 30.000 ezer Ft alá csökken.

**Tisztelt Képviselő-testület!**

Kérem az előterjesztés megvitatását, a határozati javaslat elfogadását. A döntéshez egyszerű többség szükséges.

**2.**

**Határozati javaslat**

1. Hévíz Város Önkormányzatának Képviselő-testülete az Okos parkolás megvalósítása Hévízen I. ütem tárgyban megkötött szolgáltatási szerződés 6. számú módosítását az EURO ONE Számítástechnikai Zrt. (székhely: 1145 Budapest, Újvilág utca 50-52.) és EPS-GLOBAL Zártkörűen Működő Részvénytársaság (székhely: 1089 Budapest. Elnök utca 1.) jóváhagyja az allábiak szerint:

a*., A Szolgáltatás díja havonta nettó 4 800 000,- Ft, mely az alábbi díjelemekből tevődik össze:*

Szoftver licenc díja: nettó 2 520 000,- Ft

Szoftver support és üzemeltetés díja: nettó 960 000,- Ft

Műszaki üzemeltetés, hibaelhárítás díja: nettó 960 000,- Ft

Diszpécser szolgálat díja: nettó 360 000,- Ft.

b., A Képviselő-testület a szerződésbe automatikus inflációkövető mechanizmus beépítését jogalap hiányában elutasítja

c., a Képviselő-testület a teljesítési biztosíték felszabadítását és ezzel együtt a számlafizetési határidő megváltoztatását jogalap hiányában elutasítja.

d., A Képviselő-testület felkéri és felhatalmazza a polgármestert az 1. pont szerinti döntés alapján az előterjesztés melléklete szerint a 6. számú szerződés módosítás aláírására.

2. A Képviselő-testület a szerződés módosítás forrását Hévíz Város Önkormányzat 2024. évi parkolási bevételeinek terhére biztosítja.

Felelős: Papp Gábor polgármester

Határidő: 2024. február 29.

2. Melléklet:

SZOLGÁLTATÁSI SZERZŐDÉS

6. sz. módosítása

OKOS PARKOLÁS I. ÜTEM MEGVALÓSÍTÁSA HÉVÍZEN

Amely létrejött egyrészről

**Hévíz Város Önkormányzata**

Székhely: 8380 Hévíz, Kossuth Lajos utca 1.

Adószám: 15734374-2-20

Képviseletében eljáró személy: Papp Gábor polgármester

mint megrendelő (továbbiakban: **Megrendelő**)

továbbá másrészről

**EURO ONE Számítástechnikai Zártkörűen Működő Részvénytársaság**

Székhely: 1145 Budapest, Újvilág utca 50-52.

Cégjegyzékszám: 01 10 041733

Adószám: 10649297-2-44

Pénzforgalmi számlaszám: 10918001-00000057-22480051

Képviseletében eljáró személy: Kucska Árpád vezérigazgató (önálló cégjegyzésre jogosult)

és

**EPS-GLOBAL Zártkörűen Működő Részvénytársaság**

Székhely: 1089 Budapest, Elnök utca 1.

Cégjegyzékszám: 01 10 047400

Adószám: 23928158-2-42

Pénzforgalmi számlaszám: 12001008-01579731-00300002

Képviseletében eljáró személy: Déri Iván igazgatósági tag és Gyarmati Zoltán igazgatósági tag (együttes cégjegyzésre jogosultak)

mint szolgáltató (továbbiakban: **Szolgáltató**) (Megrendelő és Szolgáltató egyenként a továbbiakban: Fél, együttesen: Felek) között az alábbiakban meghatározott feltételek szerint:

**PREAMBULUM**

Megrendelő EKR000170822021 számon közbeszerzési eljárást indított, a TED 2021/S 053-133540 azonosító számon 2021. március 12. napján feladott eljárást megindító felhívással, amelynek eredményeképpen 2021. június 10. napján kötötte meg a Szolgáltatási szerződést (továbbiakban: Szerződés) az eljárásban nyertes Szolgáltatóval. Szerződő Felek a Szerződés 3. pont első bekezdését a 2021. július 1. napján kelt 1. számú szerződésmódosítással, a 2021. november 19. napján kelt 3. sz. szerződésmódosítással, a 2022. szeptember 27. napján kelt 4. sz. szerződésmódosítással és a 2023. január 31-én kelt 5. sz. szerződésmódosítással módosították a vállalkozói díj tekintetében. Továbbá Szerződő Felek a Szerződés 4. pont első bekezdését a 2021. november 10. napján kelt 2. sz. szerződésmódosítással módosították a Beruházás teljesítési határideje tekintetében.

1. A SZERZŐDESMÓDOSÍTÁS TÁRGYA

Szerződő Felek megállapodnak, hogy a Szerződés 3. pont Szolgáltatási díjra vonatkozó bekezdését az alábbiak szerint módosítják.

Eredeti szerződéses feltétel:

*A Szolgáltatás díja havonta nettó 4 000 000,- Ft, mely az alábbi díjelemekből tevődik össze:*

*Szoftver licenc díja: nettó 2 100 000,- Ft*

*Szoftver support és üzemeltetés díja: nettó 800 000,- Ft*

*Műszaki üzemeltetés, hibaelhárítás díja: nettó 800 000,- Ft*

*Diszpécser szolgálat díja: nettó 300 000,- Ft*

*Szolgáltató a havi szolgáltatási díj egyes elemeiről elemenként külön számlát köteles kiállítani*.

Módosított szerződéses feltétel:

*A Szolgáltatás díja havonta nettó 4 800 000,- Ft, mely az alábbi díjelemekből tevődik össze:*

*Szoftver licenc díja: nettó 2 520 000,- Ft*

*Szoftver support és üzemeltetés díja: nettó 960 000,- Ft*

*Műszaki üzemeltetés, hibaelhárítás díja: nettó 960 000,- Ft*

*Diszpécser szolgálat díja: nettó 360 000,- Ft*

*Szolgáltató a havi szolgáltatási díj egyes elemeiről elemenként külön számlát köteles kiállítani.*

1. A SZERZŐDÉSMÓDOSÍTÁS INDOKOLÁSA

A Magyar Nemzeti Bank infláció alakulásáról szóló 2023. novemberi gyorselemzése[[1]](#footnote-1) alapján látható, hogy a jelen szerződés megkötése (2021. június 10.) óta a nemzetgazdaságban olyan jelentős mértékű volt az infláció, mely az azt megelőző évtizedben hozzávetőleges nagyságrendben sem volt tapasztalható. Az infláció mértékét igazolja a hivatkozott gyorselemzésből kiemelt alábbi két ábra:



Az infláció ilyen jelentős mértékű emelkedése olyan makrogazdasági körülménynek minősül, mely körülmény

1. ilyen jelentős mértékű megváltozásának lehetősége a szerződés megkötésének időpontjában nem volt előrelátható egyik szerződő fél számára sem;
2. megváltozását nem a szerződő felek egyike idézte elő; és
3. változása nem tartozik Szolgáltató rendes üzleti kockázata körébe.

A fenti körülmények okán a Szerződő Felek a Szolgáltatás havidíját 20%-kal növelik, tekintettel arra, hogy a szerződés nem tartalmazza a Szolgáltatási díj fogyasztói árindex változás okán történő automatikus korrekcióját.

A szerződésmódosítás jogcíme a Kbt. 141. § (4) bekezdés c) pontja, tekintettel arra, hogy a módosítás megfelel az alábbi követelmények mindegyikének:

* a módosítást olyan körülmények tették szükségessé, amelyeket az ajánlatkérő kellő gondossággal eljárva nem láthatott előre: A jelen szerződésmódosítás alapjául szolgáló körülmény egy olyan előre nem látható makrogazdasági változás (infláció drasztikus mértékű emelkedése), mely a teljes nemzetgazdaságot, annak valamennyi ágazatát érintette. Az infláció növekedése olyan jelentős mértékű, mellyel a kellő gondossággal eljáró ajánlatkérőnek sem kellett kalkulálnia.
* a módosítás nem változtatja meg a szerződés általános jellegét: A módosítás eredményeként ellátandó feladatok köre, a megvalósítandó eredmény, a Szolgáltatás tárgya és a kötelem tartalma nem változik, egyedül a Szolgáltatás ellátásárért járó ellenszolgáltatás mértéke növekszik a makrogazdasági környezet jelentős mértékű megváltozása okán.
* az ellenérték növekedése nem haladja meg az eredeti szerződés értékének 50%-át: A jelen szerződésmódosítás eredményeként a Szolgáltatás havidíja nettó 800 000,- Ft-tal emelkedik, mely díjnövekmény a Szolgáltatás hátralévő 35 hónapjára tekintettel összességében nettó 28 000 000,- Ft, mely jelentősen alatta marad az eredeti szerződéses érték (nettó 380 000 000,- Ft) 50%-ának.

1. EGYÉB RENDELKEZÉSEK

A jelen szerződésmódosítás a létrejöttével (szerződő felek aláírásával) válik hatályossá.

Szerződő Felek a jelen szerződésmódosítás szerinti díjmódosítást 2024. január 1. napjától rendelik alkalmazni.

A Felek a jelen szerződésmódosítást, mint akaratukkal mindenben megegyezőt, elolvasás és értelmezés után a szerződésmódosítás aláírására teljes jogkörrel felhatalmazott, cégjegyzésre jogosult képviselőik útján, cégszerűen helybenhagyólag aláírták.

Jelen szerződésmódosítást a Felek egymással megegyező 6 (hat) eredeti példányban írják alá, melyből 4 példány a Megrendelőt, 1-1 példány a Szolgáltatót illeti.

|  |
| --- |
| Hévíz, 2024. január ……… |
| **Hévíz Város Önkormányzata** |
| **Megrendelő** |
| képviseletében:  Papp Gábor polgármester |

|  |  |
| --- | --- |
| Hévíz, 2024. január …………. | Hévíz, 2024. január ……… |
| **EURO ONE Számítástechnikai Zártkörűen Működő Részvénytársaság** | **EPS-GLOBAL Zártkörűen Működő Részvénytársaság** |
| **Szolgáltató** | **Szolgáltató** |
| képviseletében:  Kucska Árpád vezérigazgató | képviseletében:  Déri Iván igazgatósági tag és Gyarmati Zoltán igazgatósági tag |

3**.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Nagymihály Csaba | ügyintéző |  |  |
| Szintén László | közgazdasági osztályvezető |  |  |
| dr. Tüske Róbert | jegyző  törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| dr. Németh Ferenc | ügyvéd, külsős közbeszerzési szakértő | külön íven |  |

1. <https://www.google.com/url?sa=t&rct=j&q=&esrc=s&source=web&cd=&ved=2ahUKEwi-_6TKw9KDAxWZwQIHHVTNDBQQFnoECBwQAQ&url=https%3A%2F%2Fwww.mnb.hu%2Fletoltes%2Finflacios-alapmutato-aktualis-havi-ertekeles.pdf&usg=AOvVaw3WzPqzMVT8vpVxDEp1yD3V&opi=89978449> [↑](#footnote-ref-1)